ইয়াবা সেবনে প্রতিবাদ করায় রোহিঙ্গাদের হামলা |
Home জাতীয় ইয়াবা সেবনে প্রতিবাদ করায় রোহিঙ্গাদের হামলা
ইয়াবা সেবনে প্রতিবাদ করায় রোহিঙ্গাদের হামলা
চট্টগ্রাম অফিসঃ রোহিঙ্গা ও স্থানীয়দের মধ্যে সংঘর্ষের ঘটনায় অন্তত ১০ আহত হয়েছে। মঙ্গলবার রাত ১টার দিকে উখিয়ার থাইংখালী তাজনিমার খোলা রোহিঙ্গা ক্যাম্পের পাশে এ ঘটনা ঘটে। শবেবরাতের রাতে ইয়াবা সেবনের প্রতিবাদ করলে রোহিঙ্গারা এ হামলা চালালে সংঘর্ষ বাধে।আহতদের উখিয়ার বিভিন্ন হাসসপাতালে ভর্তি করা হয়েছে।
স্থানীয়রা জানান, থাইংখালী তানজিমার খোলা রোহিঙ্গা ক্যাম্পের পাশে রাতে কিছু রোহিঙ্গা ইয়াবা সেবন করছিল। এ সময় স্থানীয় কয়েকজন শবে বরাতের রাত হওয়ায় রোহিঙ্গাদের ইয়াবা সেবনে বাধা দেয়। এ সময় রোহিঙ্গারা সংঘবদ্ধ হয়ে স্থানীয়দের ওপর হামলা চালায়। এ খবর ছড়িয়ে পড়লে দুপক্ষের মধ্যে ব্যাপক সংঘর্ষ বাধে। এতে অন্তত ১০ জন আহত হয়েছেন।খবর পেয়ে পুলিশ এসে লাঠিপেটা করে পরিস্থিতি নিয়ন্ত্রণে আনে।
কক্সবাজারের অতিরিক্ত পুলিশ সুপার আফরুজুল হক টুটুল জানান, রোহিঙ্গা ও এলাকাবাসীর সংঘর্ষের খবর পেয়ে পুলিশ গিয়ে পরিস্থিতি নিয়ন্ত্রণে আনে। বর্তমানে পরিস্থিতি পুলিশের নিয়ন্ত্রণে তবে থমথমে অবস্থা বিরাজ করছে।
Previous articleডিজিটাল নিরাপত্তা আইন যেসব ঝুঁকি সৃষ্টি করবে
Next articleকমরেড মোহাম্মদ ফরহাদের বাড়ি দখলের নিন্দা